recursal/SuperWikiNEXT-32B huggingface dataset:
**ஜான்பூர் சுல்தானகம்** (*Jaunpur Sultanate* ) என்பது 1394 மற்றும் 1479 க்கு இடையில் வட இந்தியாவில் ஆட்சி செய்த பாரசீக முஸ்லிம் இராச்சியம் ஆகும்.. இது ஷார்கி வம்சத்தால் ஆளப்பட்டது. இது தில்லி சுல்தானகத்தின் துக்ளக் வம்சத்தின் சிதைவுக்கு மத்தியில், சுல்தான் நான்காம் நசிருதீன் முகமது ஷா துக்ளக்கின் ஒரு அண்ணிய அடிமையும் முன்னாள் ஆளுநருமான குவாஜா-இ-ஜஹான் மாலிக் சர்வார் என்பவரால் 1394 இல் நிறுவப்பட்டது. ஜான்பூரை மையமாகக் கொண்டு, சுல்தானகம் அவத் மற்றும் கங்கை - யமுனை தோவாபின் பெரும் பகுதியின் மீது அதிகாரத்தை நீட்டித்தது. சுல்தான் இப்ராகிம் ஷாவின் ஆட்சியின் கீழ் இது அதன் மிகப்பெரிய உச்சத்தை எட்டியது. அவர் சுல்தானகத்தில் இசுலாமிய கல்வியின் வளர்ச்சிக்கு பெரிதும் பங்களித்தார். 1479 ஆம் ஆண்டில், தில்லி சுல்தானகத்தின் லௌதி வம்சத்தின் சுல்தானான ஆப்கானிய ஆட்சியாளர் பக்லுல் லௌதியின் படைகளால் சுல்தான் உசேன் கான் தோற்கடிக்கப்பட்டார். இது சுதந்திரமாக இருந்த ஜான்பூர் தில்லி சுல்தானகத்திற்குள் மீண்டும் உள்வாங்கப்பட்டது.

தோற்றம்
-------

ஷார்கி வம்சம் திருநங்கையாக்கப்பட்ட ஆப்பிரிக்க வம்சாவளியைச் சேர்ந்த மாலிக் சர்வார் என்பவரால் நிறுவப்பட்டது.    முன்னதாக, இவர் மாலிக் கரன்ஃபால் என்ற இந்து அடிமைச் சிறுவனையும் அவரது சகோதரர்களையும் தத்தெடுத்தார்.  முபாரக் ஷா என்ற பட்டத்துடன் மாலிக் கரன்பால் அடுத்த சுல்தானானார். அவருக்குப் பிறகு அவரது சகோதரர் இப்ராகிம் ஷா ஆட்சிக்கு வந்தார்.

கட்டடக் கலை
-----------

ஜான்பூரின் ஷார்கி ஆட்சியாளர்கள் கற்றல் மற்றும் கட்டிடக்கலைக்கு அவர்கள் அளித்த ஆதரவிற்காக அறியப்பட்டனர். இந்த காலகட்டத்தில் ஜான்பூர் இந்தியாவின் சீராஸ் என்று அழைக்கப்பட்டது. ஜான்பூரில் உள்ள ஷார்கி பாணி கட்டிடக்கலைக்கு மிகவும் குறிப்பிடத்தக்க எடுத்துக்காட்டுகளாக அதாலா பசூதி, லால் தர்வாசா மசூதி மற்றும் ஜமா மசூதி ஆகியவற்றைக் கூறலாம். அதாலா மசூதியின் அடித்தளம் 1376 இல் பிரோஸ் ஷா துக்ளக்கால் நாட்டப்பட்டாலும், அது 1408 இல் இப்ராகிம் ஷா ஆட்சியின் போதே கட்டி முடிக்கப்பட்டது. மற்றொரு மசூதியான, ஜஞ்சரி மசூதியும் 1430 இல் இப்ராகிம் ஷாவால் கட்டப்பட்டது. லால் தர்வாசா மசூதி (1450) அடுத்த ஆட்சியாளர் மக்மூத் ஷாவின் ஆட்சியின் போது கட்டப்பட்டது. ஜமா மசூதி கடைசி ஆட்சியாளர் உசேன் ஷாவின் ஆட்சியின் போது 1470 இல் கட்டப்பட்டது.

இசை
---

கடைசி ஆட்சியாளர் உசைன் ஷா *கந்தர்வா* என்ற பட்டத்தை வைத்துக்கொண்டார். மேலும் பாரம்பரிய இந்துஸ்தானி இசையின் வகையான காயலின் வளர்ச்சியில் குறிப்பிடத்தக்க பங்களிப்பை வழங்கினார். இவர் பல புதிய இராகங்களையும் (மெல்லிசை) இயற்றினார்.

சான்றுகள்
---------

1. ↑  Schwartzberg, Joseph E. (1978). *A Historical atlas of South Asia*. Chicago: University of Chicago Press. பக். 148, map XIV.4 (c). பன்னாட்டுத் தரப்புத்தக எண்:0226742210. .
2. ↑   (in en) *India in Africa, Africa in India: Indian Ocean Cosmopolitanisms*. 2008-06-25. .
3. ↑   (in en) *Tribe, Space and Mobilisation: Colonial Dynamics and Post-Colonial Dilemma in Tribal Studies*. 2022-03-25. .
4. ↑   (in en) *Shaping Membership, Defining Nation: The Cultural Politics of African Indians in South Asia*. 2007. .
5. ↑   *The Architecture of the Indian Sultanates*. 2006. .

வெளி இணைப்புகள்
---------------

* Coin Gallery - Jaunpur Sultanat
* Coins of Jaunpur Sultanate
* History of Jaunpur Sultanate
ஆம்கோய் மர புதைபடிவ பூங்காவின் நுழைவாயில்
 ஆம்கோய் மர புதைபடிவ பூங்காவின் உள்ளே
 ஆம்கோய் மர புதைபடிவ பூங்காவில் காட்சிப்படுத்தப்பட்டுள்ள படிமம்
**ஆம்கோய் புதைபடிவ பூங்கா** (*Amkhoi Fossil Park*) என்பது இந்தியாவின் மேற்கு வங்காளத்தின் பிர்பூம் மாவட்டத்தில் இல்லம்பஜார் அருகே அமைந்துள்ள ஒரு புதைபடிவ பூங்கா ஆகும்.

விளக்கம்
--------

ஆம்கோய் புதைபடிவ பூங்கா 15 முதல் 20 மில்லியன் ஆண்டுகள் பழமையான புதைபடிவ மரங்களைக் கொண்டுள்ளது. இப்பூங்கா மேற்கு வங்க மாநில வனத் துறையால் அதிகாரப்பூர்வமாக அங்கீகரிக்கப்பட்டுள்ளது. 2016ஆம் ஆண்டு இல்லம்பஜார் அருகே உள்ள ஆம்கோய் கிராமத்தில் உள்ள கிராம மக்கள் குளம் தோண்டும்போது, பெரிய எலும்பு போன்ற அமைப்புகளைக் கண்டனர். எலும்பு போன்ற கட்டமைப்புகள் உண்மையில் மர புதைபடிவங்கள் என்று பின்னர் நிறுவப்பட்டது. 2017-18ஆம் ஆண்டில் இந்த பூங்கா உருவாக்கப்பட்டது. ஆம்கோய் மர புதைபடிவ பூங்கா என்று அழைக்கப்பட்டது. இந்த பூங்காவின் நோக்கம் மாணவர்கள் மற்றும் பொது மக்களிடையே புதைபடிவங்கள் பற்றிய விழிப்புணர்வை ஏற்படுத்துவதுடன், அறிஞர்களின் ஆராய்ச்சிக்கு உதவுவதும் ஆகும். இது மேற்கு வங்க மாநிலத்தின் ஒரே புதைபடிவ பூங்கா ஆகும். இப்பூங்கா 10 ஹெக்டேர் பரப்பளவில் அமைந்துள்ளது. ஹெட்ஜ் சுவர்களால் பிரிக்கப்பட்ட பாதைகளால் சூழப்பட்ட அழகுபடுத்தப்பட்ட புல்வெளியில் புதைபடிவங்கள் அமைக்கப்பட்டுள்ளன. இருமொழிப் பலகைகள் புதைபடிவங்களின் விவரங்கள் மட்டுமல்ல, புதைபடிவ செயல்முறை பற்றிய விவரங்களையும் பார்வையாளர்கள் காணலாம்.

புதைபடிவங்கள்
-------------

இங்கு காட்சிப்படுத்தப்பட்டுள்ள புதைபடிவங்கள் ஆஞ்சியோசுபெர்மின் (பூக்கும் தாவரங்கள்) தண்டு பகுதிகளாகும். மரங்கள் முதலில் ராஜ்மஹால் மற்றும் சோட்டாநாக்பூர் மலைகளில் செழித்து வளர்ந்த காடுகளின் பகுதியாக இருந்தன. மரங்கள் வெள்ளத்தால் கொண்டு வரப்பட்டு, மெல்லிய மணல் மற்றும் களிமண்ணின் கீழ் படிந்து, படிப்படியாக புதைபடிவங்களாக மாறியதாகக் கருதப்படுகிறது. இங்குக் காணப்படும் புதைபடிவங்கள் டிப்டெரோகார்பேசி, அனாகார்டியேசி, காம்ப்ரேடேசியா மற்றும் லெகுமினோசே ஆகிய தாவரக் குடும்பங்களைச் சேர்ந்தவை.

வருகை
-----

இளம்பஜார் அருகே அமைந்துள்ள இந்த பூங்கா சாந்திநிகேதன், போல்பூரின் சுற்றுலாத் தலத்திலிருந்து எளிதாக அணுகலாம். பூங்காவின் வார விடுமுறை நாளாகப் புதன்கிழமை உள்ளது. மற்ற நாட்களில் காலை 10 மணி முதல் மாலை 4 மணி வரை பார்வையாளர்களுக்காகப் பூங்கா திறந்திருக்கும். மாணவர்கள் மற்றும் குழந்தைகளுக்கு ₹ 10 மற்றும் ₹ 5 நுழைவு கட்டணம் வசூலிக்கப்படும்.

மேற்கோள்கள்
-----------

1. ↑  State Forest Department, Birbhum. "AMMKHOI FOSSIL PARK ECO-TOURISM PROJECT BIRBHUM DIVISION" (PDF). *www.birbhum.gov.in*. 24 May 2018 அன்று பார்க்கப்பட்டது.
2. 1 2 3 4  Datta, Rangan (12 July 2022). "Amkhoi Wood Fossil Park offers a hoard of natural treasures". My Kolkata. The Telegraph. . Datta, Rangan (12 July 2022). "Amkhoi Wood Fossil Park offers a hoard of natural treasures". The Telegraph. My Kolkata. Retrieved 13 July 2022.
3. 1 2  Gangopadhyay, Uttara (18 January 2021). "This geological treasure is less than 20km by road from Bolpur in West Bengal". Outlook Traveller. . Gangopadhyay, Uttara (18 January 2021). "This geological treasure is less than 20km by road from Bolpur in West Bengal". Outlook Traveller. Retrieved 13 July 2022.

வெளி இணைப்புகள்
---------------

விக்கிமீடியா பொதுவகத்தில்,  
 ***Amkhoi Wood Fossil Park***   
என்பதின் ஊடகங்கள் உள்ளன.
**சைப்ரஸ் கழுதை** (*Cyprus donkey*) என்பது மத்திய தரைக்கடல் தீவான சைப்ரசினைச் சார்ந்த கழுதை இனமாகும். இரண்டு முக்கிய விகாரங்கள் உள்ளன: வெளிறிய வயிற்றுடன் அடர் நிற வண்ணத்துடன் ஐரோப்பிய வம்சாவளியைச் சார்ந்த ஒன்று; மற்றொன்று சிறிய சாம்பல் நிற ஆப்பிரிக்க வகை. இந்த வகை மொத்த மக்கள்தொகையில் சுமார் 20% ஐ கொண்டுள்ளது. இது 2002இல் சுமார் 2200 முதல் 2700 வரை இருக்கலாம் என மதிப்பிடப்பட்டது.

துருக்கியின் கட்டுப்பாட்டில் உள்ள சைப்ரசின் வடக்குப் பகுதியில் உள்ள கார்பாசு தீபகற்பத்தில் சில நூற்றுக்கணக்கான சைப்ரஸ் கழுதைகள் வாழ்கின்றன. 1974இல் துருக்கிய படையெடுப்பின் போது கிரேக்க சைப்ரியாட் விவசாயிகளால் இவை இங்கு விடப்பட்டன. 2008ஆம் ஆண்டில், கிரேக்க மற்றும் துருக்கிய சைப்ரியாட்சு குழு ஒன்று இந்த விலங்குகளை அழிவிலிருந்து காப்பாற்ற ஏற்பாடு செய்தது. இருப்பினும் இவற்றில் பத்து பேர் சுட்டுக் கொல்லப்பட்டனர்.

மேற்கோள்கள்
-----------

1. ↑  Breed data sheet: Cyprus/Cyprus. Domestic Animal Diversity Information System of the Food and Agriculture Organization of the United Nations. Accessed December 2013.
2. ↑  "Donkey Campaign Unites Cypriots". London: பிபிசி. 22 April 2008. .  Accessed November 2016.
அன்னை சக்தியின் உடற்கூறுகளில் நாபி (தொப்புள் கொடி) அல்லது வயிற்றின் மூன்றாவது மடிப்பு விழுந்த இடமாக பூரி ஜகந்நாதர் கோவில் வளாகத்திலுள்ள விமலா தேவி (பிமலா தேவி) சன்னதி கருதப்படுகிறது. சக்தி பீடங்களில் மிகவும் முக்கியமான நான்கு ஆதி சக்தி பீடங்களில் ஒன்றாக இக்கோவில் விளங்குகிறது. ஆதி சக்தி பீடங்களில் இது தேவியின் பாதங்கள் விழுந்த இடமென்று காளிகா புராணம் கூறுகிறது. ஒரிசா மாநிலத்தில் அமைந்துள்ள சக்தி பீடத்தில், அன்னை விமலை என்ற பெயரில் எழுந்தருளியிருக்கிறாள். ஜகந்நாதபுரியின் முக்கிய தேவதையாக விமலாதேவி கருதப் பெறுகிறாள். பக்தர்கள் இந்த பீடத்தை நோக்கி வந்தவண்ணம் உள்ளனர்.

விமலா தேவி சன்னதி
-----------------

ஒடிசாவின் பூரி ஜகந்நாதர் கோவில் வளாகத்தில் தென்மேற்கு மூலையில் ரோஹிணி குண்ட் அருகே விமலா தேவியின் சன்னதி அமைந்துள்ளது. இந்தப் புகழ் பெற்ற பூரி தலத்தில் முதன்முதலில் குடியேறியவள் அன்னை விமலை. அவளுக்கு அங்கே சக்தி பீடம் அமைந்திருந்தது. இந்தத் தலத்தில் குடி கொள்ள எண்ணினார் ஸ்ரீ ஜகந்நாதர். அப்போது இந்தத் தலத்தினுள் ஜகந்நாதர் வர வேண்டுமானால், ஒரு நிபந்தனைக்கு உட்பட வேண்டும் என்றாள் விமலை. அதன்படி, எந்த நிவேதனப் பொருளானாலும் முதலில் விமலைக்கே வழங்கப்பட வேண்டும் என்பது வழக்கமாயிற்று. மேலும், துர்க்காஷ்டமி அன்று, ஜகந்நாதர் நள்ளிரவில் திருப்பள்ளி கண்ட பிறகு, இந்த பீடத்தில் ஆடு பலியிடப்படுவதும், அதன் பின்னர் ரத்தக் கறை உடனே கழுவப்பட்டு வெட்டுண்ட ஆட்டின் மிச்சங்கள் பின் வாசல் கதவு வழியாக வெளியேற்றப்படுவதும், பின்னர் கோயில் சுத்தம் செய்யப்படுவதும் இங்கே வழக்கமானது.

இந்தத் தலத்தில் வரலாற்று அதிசயங்கள் பல நிகழ்த்திக் காட்டினாள் அன்னை விமலை. இன்றும் பூரி தலத்துக்கு வரும் பக்தர்கள், அன்னை விமலையை வணங்கி, தங்கள் மனதிலுள்ள குறைகள் அகன்று, மன பாரம் அனைத்தும் நீங்கப் பெறுகின்றனர்.

அடுத்து, விஜயா என்னும் சன்னதி. இதே அம்மன் மாதிரியே தான் விமலாவும் எனக்கூறுகின்றனர். லலிதா சஹஸ்ரநாமத்தில் இருப்பது போலவே விஜயாவும் விமலாவும் பக்கத்து பக்கத்தில் இருந்து அருளை வழங்கும் அருமையான திருவிடம்.

இவற்றையும் பார்க்கவும்
----------------------

1. காமாக்யா கோவில்
2. காளிகாட் காளி கோயில்
3. ஆதி சக்தி பீடங்கள்
4. சக்தி பீடங்கள்
5. தாராதாரிணி சக்தி பீடக் கோவில்

வெளி இணைப்புகள்
---------------

* www.shaktipeethas.org பரணிடப்பட்டது 2015-05-18 at the வந்தவழி இயந்திரம்
* www.shaktipith.com பரணிடப்பட்டது 2015-03-17 at the வந்தவழி இயந்திரம்
* அம்மனின் 51 சக்தி பீடங்கள் - தினமலர் கோயில்கள்

மேற்கோள்களும் குறிப்புகளும்
---------------------------

1. ↑
**கமல் நரேன் சிங் (Kamal Narain Singh)** இந்தியாவின் 22 ஆவது தலைமை நீதிபதி ஆவார். 1926 ஆம் ஆண்டு திசம்பர் மாதம் 13 ஆம் தேதியன்று இவர் பிறந்தார். சிர்சாவில் உள்ள எல்ஆர்எல்ஏ உயர்நிலைப் பள்ளியிலும் அலகாபாத்தில் உள்ள எவிங் கிறிசுட்டியன் கல்லூரியிலும் கல்வி பயின்றார். அலகாபாத் பல்கலைக்கழகத்தில் பட்டதாரி பட்டம் பெற்றார். 17 நாட்கள் என்ற குறுகிய காலமே இவர் தலைமை நீதிபதியாக இருந்தார்.

சட்ட வாழ்க்கை
-------------

ஒரு வழக்கறிஞராக, சிங் 1957 ஆம் ஆண்டு முதல் குடிமையியல் , அரசியலமைப்பு மற்றும் வரிவிதிப்பு சட்டத்தை நடைமுறைப்படுத்தினார். இவரது முதல் நீதித்துறை நியமனம் 1970 ஆம் ஆண்டில் அலகாபாத் உயர் நீதிமன்றத்தின் கூடுதல் நீதிபதியாகவும், 1972 ஆம் ஆண்டில் நிரந்தர நீதிபதியாகவும் இருந்தது. இவர் 1986 ஆம் ஆண்டில் உச்ச நீதிமன்றத்தில் சேர்ந்தார். 25 1991 ஆம் ஆண்டு நவம்பர் மாதம் 25 ஆம் தேதி முதல் 1991 ஆம் ஆண்டு திசம்பர் மாதம் 12 ஆம் தேதி வரை இந்தியாவின் தலைமை நீதிபதியாக பணியாற்றினார். அலகாபாத் பல்கலைகழக முன்னாள் மாணவர் சங்கத்தால் "பெருமைமிக்க கடந்தகால முன்னாள் மாணவர்" என்ற விருது இவருக்கு வழங்கப்பட்டது.  

2022 ஆம் ஆண்டு செப்டம்பர் மாதம் 8 ஆம் தேதியன்று தன்னுடைய 95 ஆவது வயதில் இவர் காலமானார்.

மேற்கோள்கள்
-----------

1. ↑  Nanjappa, Vicky (19 June 2018). "Convention breached just twice: How is the Chief Justice of India appointed" (in en). *One India*.. பார்த்த நாள்: 2 May 2019.
2. ↑  "Our Proud Past". Allahabad University Alumni Association. 7 July 2012 அன்று மூலம் பரணிடப்பட்டது. 14 October 2020 அன்று பார்க்கப்பட்டது.
3. ↑  "Our Proud Past". Allahabad University Alumni Association. 15 January 2008 அன்று மூலம் பரணிடப்பட்டது. 14 October 2020 அன்று பார்க்கப்பட்டது.

புற இணைப்புகள்
--------------

* இந்திய உச்ச நீதிமன்றப் பக்கத்தில் பயோ
**ஆர்வே பரிசு** **Harvey Prize)(** என்பது அறிவியல் மற்றும் தொழில்நுட்பத்தில் முன்னேற்றங்கள் மற்றும் மத்திய கிழக்கில் அமைதிக்கான பங்களிப்புகளுக்கான ஆன்டுதோறும் வழங்கும் இஸ்ரேலிய விருதாகும்.

வரலாறு.
-------

இந்தப் பரிசு தொழிலதிபரும் கண்டுபிடிப்பாளருமான இலியோ ஆர்வே நினைவாகப் பெயரிடப்பட்டுள்ளது. ஒவ்வொரு ஆண்டும் 75,000 டாலர் மதிப்புள்ள இரண்டு பரிசுகள் வழங்கப்படுகின்றன. வேட்பாளர்கள் கடந்த கால பெறுநர்களால் பரிந்துரைக்கப்படுகிறார்கள். பரிந்துரைப்பு டெக்னியன் செனட் உறுப்பினர்கள், இஸ்ரேலிலும் வெளிநாட்டிலும் ஏற்கப்பட்ட உயர் கல்வி ஆராய்ச்சி நிறுவனங்களின் தலைவர்கள். நோபல் அல்லது வுல்ஃப் பரிசுகளைப் பெறுபவர்கள், பரிந்துரைப்பில் குறிப்பிடப்பட்டுள்ள சாதனைகள் புதிய அல்லது வேறு படைப்புகளைக் குறிக்காவிட்டால், பொதுவாக ஆர்வே பரிசுக்கு தகுதியற்றவர்கள் ஆவர். இருப்பினும் ஆர்வே பரிசை வென்ற சில அறிஞர்களுக்கு (எரிக் காண்டெல், சுஜி நகமுரா போல) பின்னர் நோபல் பரிசு வழங்கப்பட்டது. .

விருது பெற்றவர்களின் பட்டியல்
-----------------------------

விருது பெற்றவர்களின் பட்டியல் கீழே கொடுக்கப்பட்டுள்ளதுஃ

மேலும் காண்க
------------

மேற்கோள்கள்
-----------

1. ↑  Mr. Harvey Retrieved 7 February 2019.
2. ↑  Prize Conditions Retrieved 7 February 2019.
3. ↑  Harvey Prize – Technion — Israel Institute of Technology / Haifa
**கவின் ராஜ்** (பிறப்பு: 22 சூன் 1990) என்பவர் தமிழ்நாட்டை சேர்ந்த தொலைக்காட்சி நடிகர் மற்றும் நிகழ்ச்சி தொகுப்பாளர் ஆவார். இவர் சரவணன் மீனாட்சி 2 (2012-2016) என்ற தொலைக்காட்சி தொடரிலும் மற்றும் பிக் பாஸ் தமிழ் 3 (2019) என்ற நிகழ்ச்சியிலும் பங்குபெற்றதன் மூலம் பரிசியமான நடிகர் ஆவார்.

தொழில் வாழ்க்கை
---------------

ஊடகத்துறையில் இருந்த ஆர்வத்தினால் முதலில் நண்பர்களின் மூலமாகவே குறும்படங்கள் நடிக்க ஆரம்பித்தார். முறையாக நடிப்பைக் கற்றுக்கொள்ள, கூத்துப்பட்டறையில் சேர்ந்து மூன்று மாதங்கள் பயிற்சி எடுத்தார். அதன் பின்னர் விஜய் தொலைக்காட்சியில் நடிகராக தன் வாழ்வைத் துவக்கினார்.
2011 ஆம் ஆண்டு கனா காணும் காலங்கள் என்ற தொடரில் 'சிவா' என்னும் கதாபாத்திரம் மூலம் சின்னத்திரையில் நடிகராக அறிமுகமானார். அதை தொடர்ந்து அதை தொடர்ந்து சரவணன் மீனாட்சி (2012-2013), தாயுமானவன் (2013-2014), போன்ற தொடர்களில் நடித்தார்.

2013 ஆம் ஆண்டு சரவணன் மீனாட்சி 2 என்ற தொடரின் மூலம் கதாநாயகனாக நடித்தார். இந்த தொடர் இவருக்கு மிகப்பெரிய வெற்றியை கொடுத்தது. அதை தொடர்ந்து 2017 ஆம் ஆண்டு சத்ரியன் என்ற திரைப்படத்தில் துணைக் கதாபாத்திரத்தில் நடித்தார். 2019 ஆம் ஆண்டு நட்புன்னா என்னான்னு தெரியுமா என்ற திரைப்படத்தின் மூலம் கதாநாயகனாக நடித்தார். இவருக்கு ஜோடியாக நடிகை ரம்யா நம்பீசன் என்பவர் நடித்துள்ளார். 2019 ஆம் ஆண்டு விஜய் தொலைக்காட்சியில் ஒளிபரப்பான பிக் பாஸ் தமிழ் 3 என்ற நிகழ்ச்சியில் போட்டியாளராக பங்குபெற்றார்.

தொலைக்காட்சி
------------

| ஆண்டு | நிகழ்ச்சி | பாத்திரம் | தொலைக்காட்சி | குறிப்பு |
| --- | --- | --- | --- | --- |
| 2011-2012 | கனா காணும் காலங்கள் | சிவா | விஜய் தொலைக்காட்சி |  |
| 2013-2014 | தாயுமானவன் | விக்கி |  |
| 2012-2013 | சரவணன் மீனாட்சி | முருகன் |  |
| 2013-2016 | சரவணன் மீனாட்சி 2 | வேட்டையன் | சிறந்த கதாநாயகனாக விஜய் தொலைக்காட்சி விருது |
| 2015 | வேட்டையாடு விளையாடு | தொகுப்பாளர் | விஜயதசமி சிறப்பு நிகழ்ச்சி |
| விஜய் தொலைக்காட்சி விருதுகள் |  |
| 2016 | கிங் ஒப்பி டான்சர் 1 |  |
| 2017 | விஜய் தொலைக்காட்சி விருதுகள் |  |
| 2019 | பிக் பாஸ் தமிழ் 3 | போட்டியாளராக |  |

திரைப்படம்
----------

| ஆண்டு | திரைப்படம் | பாத்திரம் | குறிப்பு |
| --- | --- | --- | --- |
| 2012 | பீட்சா | சிறப்பு தோற்றம் |  |
| 2015 | இன்று நேற்று நாளை |  |
| 2017 | சத்ரியன் | சந்திரன் |
| 2019 | நட்புன்னா என்னான்னு தெரியுமா | சிவா |
| 2023 | டாடா | மணிகண்டன் |  |

மேற்கோள்கள்
-----------

1. ↑  "சரவணன் மீனாட்சி சீரியல் எப்போ முடியும்? - உண்மை சொல்கிறார் 'வேட்டையன்'". *செவ்வி*. விகடன் சினிமா. 16 பெப்ரவரி 2016. 2016-08-26 அன்று மூலம் பரணிடப்பட்டது. 7 செப்டம்பர் 2016 அன்று பார்க்கப்பட்டது.
2. ↑  "சினிமாவுக்கு வரும் சரவணன் மீனாட்சி சீரியல் ஹீரோக்கள்: கவின் ஜோடி ரம்யா நம்பீசன்". *செய்தி*. tamil.filmibeat.com/. 6 செப்டம்பர் 2016. 7 செப்டம்பர் 2016 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் கவின்
**கீதா ஜோஹ்ரி**, இந்தியாவின் குஜராத் மாநிலத்தைச் சேர்ந்த முதல் பெண் இந்தியக் காவல் அதிகாரியாவார். 1982 ஆம் ஆண்டில் இந்திய காவல் பணிக்காக தேர்ச்சி பெற்ற கீதா, குஜராத்தைச் சேர்ந்த முதல் பெண் ஐபிஎஸ் அதிகாரியாவார். 2017 ஆம் ஆண்டில் குஜராத் மாநில காவல்துறையின் தலைமை இயக்குனராக பதிவு உயர்வு பெற்று அப்பதவியிலேயே ஓய்வும் பெற்று, முதல் பெண் காவல்துறை இயக்குனர் என்ற பெருமையையும் இவர் பெற்றுள்ளார். இவருக்கு முன்னதாக இஷ்ரத் ஜஹான் என்கவுன்டர் வழக்கில் குற்றம் சாட்டப்பட்ட பிபி பாண்டே அம்மாநில காவல்துறையின் தலைமை இயக்குனராக இருந்துள்ளார்.

செராபுதீன் போலி என்கவுண்டர் வழக்கை முதன்முதலில் விசாரித்து வந்த அதிகாரி கீதா ஆவார்.

1992 ஆம் ஆண்டு தேடப்படும் குற்றவாளியான, அப்துல் லத்தீப்பை அவனது அகமதாபாத்தில் உள்ள தரியாபூரில் இருந்த மறைவிடத்தை தைரியமாக சோதனை செய்ததற்காக பிரபலமாவர் கீதா, இந்த சோதனையின் போது லத்தீப் தப்பித்துவிட்டாலும், அவனது மெய்க்காப்பாளனான ஷெரீப் கானை கைது செய்துள்ளார்.

1998 ஆம் ஆண்டில், அவர் காந்திநகர் சரக காவல்துறை துணைத் தலைவராக இருந்தபோது, ஒரு வழக்கு விசாரணை தொடர்பாக சில உள்ளூர் அரசியல் தலைவர்களுடன் ஏற்பட்ட கருத்துத் வேறுபாடுகள் காரணமாக வதோதராவில் உள்ள காவல்துறை பயிற்சி கல்விக்கூடத்திற்கு மாற்றப்பட்டார். காவல்துறை இயக்குனராக பதவி உயர்விற்கு முன்னதாக குஜராத் மாநில காவலர் வீட்டுவசதி கழகம் நிர்வாக இயக்குநராக பணியாற்றியிருந்தார். 

கோத்ரா மற்றும் கோத்ராத்வுக்குப் பிந்தைய கலவரங்களை விசாரிக்க, முன்னாள் சிபிஐ இயக்குநர் ஆர்.ர்கே. ராகவனின் கீழ் உச்ச நீதிமன்றத்தால் நியமிக்கப்பட்ட சிறப்புப் புலனாய்வுக் குழுவின் (எஸ்ஐடி) கன்வீனராக அவர் நியமிக்கப்பட்டார்.

மேற்கோள்கள்
-----------

1. ↑  Times News Network (19 February 2009). "Geetha Johri, Rajkot's new police chief". *The Times of India* (ஆங்கிலம்).
2. ↑  "Geetha Johri Becomes Gujarat's First Woman Police Chief". HuffPost. 1 May 2018 அன்று பார்க்கப்பட்டது.
3. ↑  "Geetha Johri will retire as Gujarat's police chief". *தி டைம்ஸ் ஆஃப் இந்தியா*. 1 May 2018 அன்று பார்க்கப்பட்டது.
4. ↑  "Geetha Johri is Gujarat's first woman DGP, replaces PP Pandey". *Ahmedabad Mirror* (ஆங்கிலம்). 4 April 2017.
5. ↑  Misra, R.K. (14 May 2007). "Slug In The Belly". *Outlook*.
6. ↑  NDTV Correspondent (30 July 2010). "Who is Geeta Johri?". *என்டிடிவி*.
7. ↑  India Today Web Desk (4 April 2017). "Who is Geetha Johri, the new Gujarat DGP?". *India Today* (ஆங்கிலம்).
**தொக்லாய் தேயிலை ஆராய்ச்சி நிறுவனம்** (*Tocklai Tea Research Institute*) என்பது தேயிலை மற்றும் அதன் விவசாய நடைமுறைகளை மேம்படுத்துவதற்கான இந்தியாவின் பழமையான தேயிலை ஆராய்ச்சி நிறுவனம் ஆகும். ஒரு நல்ல தேநீரின் அறிவியல் மற்றும் செயல்முறைகளை ஆராய, உலகின் மிகப் பெரிய மற்றும் பழமையான தேயிலை ஆராய்ச்சி மையமாக இது 1911 இல் நிறுவப்பட்டது. இங்குள்ள ஆய்வகங்களில் தேயிலைத் தாவர நோய்களைத் தடுக்கவும் வளர்ச்சியை ஊக்குவிக்கும் நுண்ணுயிரிகள் குறித்தும் ஆய்வுகள் மேற்கொள்ளப்படுகின்றன. இங்கு ஒரு தேயிலை அருங்காட்சியகமும் மாதிரி தேயிலை தொழிற்சாலையும் நிறுவப்பட்டுள்ளன. தேயிலை இலைகளிலிருந்து தேநீர் தயாரிக்கும் செயல் முறை காட்சிப்படுத்தப்பட்டுள்ளது.

இந்நிறுவனம் ஜோர்ஹாட்டின் தென்கிழக்கு விளிம்பில் தொக்லாயில் அமைந்துள்ளது. இங்கு 1930ஆம் ஆண்டைய காலனித்துவ வீட்டில் பழங்கால குளிரூட்டப்பட்ட அறைகளுடன் கூடிய விருந்தினர் மாளிகையும் உள்ளது.

மேலும் பார்க்கவும்
------------------

* அசாம் தேயிலை

மேற்கோள்கள்
-----------

1. ↑  "Tocklai Tea Research Institute". *jorhat.assam.gov.in*. 2023-06-22 அன்று பார்க்கப்பட்டது. Text "Jorhat District "ignored (உதவி); Text "Government Of Assam, India "ignored (உதவி)

வெளி இணைப்புகள்
---------------

* தொக்லாய் தேயிலை ஆராய்ச்சி நிறுவனத்தின் இணையதளம்
**சங்கரசுப்பிரமணியன், கே.** இந்திய விண்வெளி ஆராய்ச்சி நிறுவனத்தில் (இசுரோ) பணிபுரியும் இந்தியச் சூரிய அறிவியலாளர் ஆவார். 2023 செப்டம்பர் 2 அன்று வெற்றிகரமாக ஏவப்பட்ட இந்தியாவின் முதல் சூரிய ஆதித்யா - எல் 1 திட்டத்தின் முதன்மை அறிவியலாளர் ஆவார்.

கல்வி
-----

சங்கரசுப்பிரமணியன் பெங்களூரு பல்கலைக்கழகத்தில் இந்திய வானியற்பியல் நிறுவனத்தில் இயற்பியலில் முனைவர் பட்டம் பெற்றார். கருவி ஒலியியல்,, சூரியக் காந்தப் புலம் ஆகியவை அவரது ஆர்வமுள்ள ஆராய்ச்சிப் பகுதிகளாகும்.

தொழில் வாழ்க்கை
---------------

சந்திரயான் - 1, சந்திரயான் 2 ஆகிய இசுரோ பயணங்களுக்குச் சங்கரசுப்பிரமணியன் ஏராளமான பங்களிப்புகளை வழங்கியுள்ளார். 2023 செப்டம்பர் நிலவரப்படி , அவர் யுஆர் விண்வெளி மையத்தின் விண்வெளி வானியல் குழுவின் பொறுப்பாளராக உள்ளார் , இக்குழு ஆதித்யா - எல் 1, எக்ஸ்போசாட், சந்திரயான் - 3 உந்துவிசை தொகுதியின் விண்வெளிப் பயணங்களில் அறிவியல் கருவிகளை உருவாக்குகிறது. 2022 அக்தோபரில் ஆதித்யா எல் 1 திட்ட முதன்மை அறிவியலாலராக அவர் நியமிக்கப்பட்டார். ஆதித்யா - எல்1 இன் எக்சுக்கதிர் கருவிகளில் ஒன்றின் முன்னணி ஆராய்ச்சியாளராக அவர் உள்ளார். மேலும் சங்கரசுப்பிரமணியன் ஆதித்யா - எல் 1 அறிவியல் பணிக்குழுவின் தலைவராகவும் உள்ளார் , இதில் பல இந்திய நிறுவனங்களிலிருந்து சூரிய அறிவியல் புல ஆராய்ச்சியாளர்கள் உள்ளனர்.

மேற்கோள்கள்
-----------

1. ↑  "Who Is Dr. Sankarasubramanian K, Head Scientist Of Aditya-L1 Mission? Know His Educational Qualifications". *www.india.com* (ஆங்கிலம்). 2023-09-04 அன்று பார்க்கப்பட்டது.
2. ↑  "Dr. Sankarasubramanian K. ISRO, has been designated as the Principal Scientist of the Aditya-L1 mission". *www.isro.gov.in*. 2023-09-04 அன்று பார்க்கப்பட்டது.
3. ↑  "ISRO designates Sankarasubramanian as Principal Scientist for Aditya-L1 mission". *WION* (ஆங்கிலம்). 2023-09-04 அன்று பார்க்கப்பட்டது.
4. ↑  "Who is Dr Sankarasubramanian K, the ISRO scientist heading Adiya-L1 Solar Mission?". *cnbctv18.com* (ஆங்கிலம்). 2023-08-30. 2023-09-04 அன்று பார்க்கப்பட்டது.
**எச். எஸ். வெங்கடேசமூர்த்தி** (*H. S. Venkateshamurthy*) பிரபலமாக எச். எஸ். வி எனவும் கொடிகரே எஸ். வெங்கடேசமூர்த்தி எனவும் அழைக்கப்படும் இவர் ஓர் இந்திய கன்னடக் கவிஞரும், நாடக ஆசிரியருமாவார். 2020 ஆம் ஆண்டு பெப்ரவரி 5,6 மற்றும் 7 ஆம் தேதிகளில் குல்பர்கா நகரில் நடைபெற்ற கன்னட இலக்கிய அமைப்பு ஏற்பாடு செய்த 85 வது அகில இந்திய இலக்கியக் கூட்டத்திற்கு இவர் தலைமை தாங்கினார்.

ஆரம்ப கால வாழ்க்கை
------------------

எச். எஸ். வி என பிரபலமாக அறியப்படும் இவர், (பிறந்த தேதி 23.6.1944), இன்றைய கன்னட கவிஞர்கள் மற்றும் நாடக எழுத்தாளர்களிடையே ஒரு முன்னணி வெளிச்சமாகத் திகழ்கிறார். இவர் பழமைவாத பெற்றோர்களான திருமதி. நாகரத்னம்மா மற்றும் நாராயணபட்டா என்பவருக்கு தாவண்கரே மாவட்டம், சென்னகிரியின் ஹொடிகெரே என்ற தொலைதூர கிராமத்தில் பிறந்தார். பின்னர் இவர், தனது சொந்த கிராமத்தில் பள்ளிப்படிப்பைப் பெற்றார். ஹோலால்கெரேவிலும் படித்தார். பின்னர் சித்ரதுர்காவில் கல்லூரிப் பயிற்சியையும் பெற்றார். பெங்களூரு மத்திய கல்லூரியில் கன்னடத்தில் முதுகலைப் படித்தார்.  பெங்களூரு புனித சூசையப்பர் வணிகக் கல்லூரியில் மூன்று தசாப்தங்களுக்கும் மேலாக விரிவுரையாளராகவும் பேராசிரியராகவும் பணியாற்றிய இவர் ஓய்வு பெற்ற பின்னர் பெங்களூரில் குடியேறினார். *கன்னடடள்ளி கதனா கவனகலு* பற்றிய ஆராய்ச்சிக்காக இலக்கியத்தில் முனைவர் பட்டம் பெற்றார்.

இலக்கிய வாழ்க்கை
----------------

இவர், பின் நவீனத்துவ எழுத்தாளராக அங்கீகரிக்கப்படுகிறார்.  இவர் பாவகீதக் கவிஞர் என்றும் நன்கு அறியப்பட்டவர். கன்னடத்தில் நன்கு அறியப்பட்ட இரண்டு இலக்கிய இயக்கங்களின் கலவையாகவும் இவர் கருதப்படுகிறார் - பின் நவீனத்துவத்திர்கு-முன் மற்றும் பின் நவீனத்துவத்திர்கு பிந்தைவர். 2020 ஆம் ஆண்டு நிலவரப்படி, கன்னடத்தில் 100 க்கும் மேற்பட்ட புத்தகங்களை வெளியிட்டுள்ளார்.

மேற்கோள்கள்
-----------

1. ↑  "HS Venkatesh Murthy to preside over Kannada lit meet". *timesofindia.indiatimes.com*. 2019-12-05 அன்று பார்க்கப்பட்டது.
2. ↑  "H.S.Venkatesha Murthy". Bangalore Literature Festival website. 3 March 2014 அன்று பார்க்கப்பட்டது.
3. ↑  Ganesh, Deepa (18 August 2003). "The morning song of birds and newspaper...". *The Hindu*. Archived from the original on 24 அக்டோபர் 2003.. பார்த்த நாள்: 22 February 2014.
அதிகாரபூர்வ முத்திரைஅதிகாரபூர்வ முத்திரை
**பன்னாட்டு பல்லுயிர் ஆண்டு** (*International Year of Biodiversity*) என்பது பல்லுயிரிகளின் முக்கியத்துவத்தை அனைவரும் அறியும் வகையில் (ஐக்கிய நாடுகள்) ஐ.நா. 2010-ஆம் ஆண்டை பன்னாட்டு பல்லுயிர் ஆண்டாக அறிவித்துள்ளது. 2006-ல் நடைபெற்ற ஐக்கிய நாடுகள் பொதுசபைக் கூட்டத்தில் இதுபற்றி முடிவு செய்யப்பட்டது. பல்லுயிரியம் என்பது "வாழ்வு; பல்லுயிர்மம் என்பது நமது வாழ்வு" என்ற சொற்றொடரை இலக்காகக் கொண்டு 2010-ஆம் ஆண்டு முழுவதும் நிகழ்ச்சிகள் நடத்தத் திட்டமிடப்பட்டுள்ளது.

வெளியிணைப்புகள்
---------------

* CBD
* IUCN  பரணிடப்பட்டது 2010-03-08 at the வந்தவழி இயந்திரம்

மேற்கோள்கள்
-----------

1. ↑  Johns, David (2009). The International Year of Biodiversity–From Talk to Action. *Conservation Biology* 24 (1): 338–340.
2. ↑  United Nations (2007). "Resolution adopted by the General Assembly on 20 December 2006. 61/203. International Year of Biodiversity, 2010". *United Nations*. January 5, 2020 அன்று பார்க்கப்பட்டது.
3. ↑  Marton-Lefèvre, Julia (2010). Biodiversity is our life. *Science* 313: 1179. abstract
**லோகாரு** (*Loharu*) ( **லூகாரு** என்றும் அழைக்கப்படுகிறது) என்பது இந்தியாவின் அரியானா மாநிலத்தின் பிவானி மாவட்டத்திலுள்ள பிவானி நகருக்கு அருகிலுள்ள ஒரு நகரமும், நகராட்சி குழுவும், சட்டமன்றத் தொகுதியும் ஆகும். இது மாவட்டத்தின் நான்கு நிர்வாக துணைப்பிரிவுகளில் ஒன்றின் நிர்வாக தலைமையகத்தையும், 119 கிராமங்களையும் உள்ளடக்கியது.   இங்கு ஒரு தொடர்வண்டி சந்திப்பு நிலையமும் அமைந்துள்ளது.

அனாஜ் மண்டி என்ற ஒரு இடம் நகரின் முக்கிய வணிக மையமாகும். இது 1937 ஆம் ஆண்டில் சர் அமினுதீன் அகமது கான் என்பவரால் கட்டப்பட்டது. மண்டி ஒரு பெரிய திறந்தவெளியைச் சுற்றி வணிகர்களுக்கான குடியிருப்பு மற்றும் வணிக வளாகங்களைக் கொண்டிருப்பதால், வடிவமைப்பில் தனித்துவமானது. இது 104 கடைகள் அல்லது 52 'ஜோதாஸ்' (இணை) என பிரபலமாக அழைக்கப்பட்டது. வரிகள் இல்லாத மண்டி அதன் முதன்மையான இடத்தில் தொலைதூர மற்றும் அருகாமையில் இருந்து. மேலும், பிராந்தியத்தின் செழிப்புக்கு கணிசமாக பங்களித்தது.

முக்கிய ஈர்ப்பு
---------------

இந்த நகரத்தின் மற்றொரு ஈர்ப்பு ஜனவரி மற்றும் ஜூலை மாதங்களில் இரண்டு வருடத்திற்கு ஒருமுறை நடைபெறும் ஒட்டக கண்காட்சி ஆகும். ஒட்டகங்கள் இராசத்தான் மற்றும் அரியானாவின் பிற பகுதிகளில் இருந்து வருகின்றன, இது வண்ணமயமான மற்றும் பண்டிகை இடமாக அமைகிறது. தற்போதைய பொருளாதாரம் விவசாயம் மற்றும் வர்த்தகத்தை அடிப்படையாகக் கொண்டது.

வரலாறு
------

பிரித்தானிய ராச்சியத்தின் போது லோஹாரு, செகாவதி என்ற பெயரிடப்பட்ட சமஸ்தானத்தின் தலைமையிடமாக இருந்தது, தாக்கூர் ஆட்சி 1870 இல் நிறுவப்பட்டது. லோஹாரு கோட்டை இதன் முக்கியமான அம்சமாகும். இது இப்போது முக்கிய சுற்றுலா தலமாக உள்ளது.

முந்தைய செய்ப்பூர் மாநிலத்தில் நாணயங்களைத் தயாரிக்கும் பணியில் ஈடுபட்டிருந்த *லோகர்கள்* அல்லது கொல்லர்களிடமிருந்து இந்த நகரம் அதன் பெயரைப் பெற்றது. 

1947 இல் இந்திய சுதந்திரத்திற்குப் பிறகு, மாநிலம் 1948 இல் இந்திய ஒன்றியத்துடன் இணைந்தது. பாக்கித்தானின் இலாகூரில் ஆளும் குடும்பம் மற்றும் நகரத்தின் முஸ்லிம் மக்கள் பலர் மீண்டும் குடியேறினர். இருப்பினும், தாக்கூர் மற்றும் அவரது நேரடி சந்ததியினர் இந்தியாவிலேயே தங்கினர்.

சான்றுகள்
---------

* Genealogy of the Diwan of Loharu *குயின்ஸ்லாந்து பல்கலைக்கழகம்*
* "Loharu". *பிரித்தானிக்கா கலைக்களஞ்சியம்* (11th) **16**. (1911). Cambridge University Press.

1. ↑  Bhiwani district *அரியானா Official website.*
2. ↑  Introduction *பிவானி மாவட்டம் Official website.*
3. ↑  Loharu Town *தி இம்பீரியல் கெசட்டியர் ஆப் இந்தியா*, 1909, v. 16, p. 170.
**ஆர்செனி யூரிவிச் நெசுடெரோவு** (*Arseniy Yurievich Nesterov*) உருசிய நாட்டைச் சேர்ந்த ஒரு சதுரங்க வீரராவார். 2003 ஆம் ஆண்டு சனவரி மாதம் 20 ஆம் தேதியன்று இவர் பிறந்தார். பிடே அமைப்பு 2022 ஆம் ஆண்டு ஆர்செனி யூரிவிச் நெசுடெரோவுக்கு கிராண்டுமாசுட்டர் பட்டத்தை வழங்கியது.

சதுரங்க வாழ்க்கை
----------------

2018 ஆம் ஆண்டு மே மாதத்தில் ஐரோப்பிய இளையோர் கிராண்ட் பிரிக்சின் வான்யா சோமோவ் கட்டத்தின் தொடக்கத்தில், அமெரிக்க சதுரங்க வீரர் சாந்து சர்க்சியனுடன் நெசுடெரோவ் போட்டியை வழிநடத்தினார்.  இறுதியில் 12 வீரர்கள் பட்டியலில் 10 ஆவது இடத்தைப் பிடித்தார். 

2020 ஆம் ஆண்டு பிப்ரவரி மாதத்தில் மாசுகோவில் நடைபெற்ற ஏரோஃப்ளோட்டு திறந்தநிலை போட்டியில் நெசுடெரோவு தனது இறுதி கிராண்டு மாசுட்டர் தகுதிநிலையை பெற்றார். செப்டம்பர் 2022 ஆம் ஆண்டு செப்டம்பர் மாதத்தில் 75 ஆவது உருசிய சதுரங்க வெற்றியாளர் போட்டியில் பங்கேற்றார், 12 வீரர்கள் கொண்ட அப்போட்டியில் கடைசி இடத்தைப் பிடித்தார். 

நெசுடெரோவ் 2023 ஆம் ஆண்டு சதுரங்க உலகக் கோப்பை போட்டியில் போட்டியிட்டார், அங்கு இவர் முதல் சுற்றில் பெர்னாண்டோ பெரால்டாவை தோற்கடித்தார், ஆனால் இரண்டாவது சுற்றில் அனிசு கிரியால் தோற்கடிக்கப்பட்டார்.

மேற்கோள்கள்
-----------

1. ↑  "FIDE Title Application (GM)" (PDF).
2. ↑  "Arseniy Nesterov and Shant Sargsyan Lead Vanya Somov Memorial". May 17, 2018.
3. ↑  Bajarani, Ilgar (May 26, 2018). ""World`s Youth Stars" Vanya Somov's Memorial - 3 stage European Youth Grand Prix".
4. ↑  Crowther, Mark (September 22, 2022). "75th Russian Chess Championship 2022".
5. ↑  "FIDE World Cup 2023: Preliminary lists of eligible players announced".
இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பின் மூத்த விஞ்ஞானியான பிரதீப் குருல்கர், ஏவுகணை தொழில்நுட்ப இரகசியங்களை பாகிஸ்தான் நாட்டவருக்கு தொலைபேசி மூலம் தெரிவித்தமை காரணமாக குற்றம்சாட்டப்பட்டு, 3 மே 2023 அன்று மகாராட்டிராவின் பயங்கரவாத எதிர்ப்புப் படையினரால் கைது செய்யப்பட்டு விசாரணையில் உள்ளார்.

பிரதீப் குருல்கர் புனே நகரத்தில் உள்ள பாதுகாப்பு ஆராய்ச்சி மற்றும் வளர்ச்சி அமைப்பின் ஒரு பிரிவிற்கு இயக்குநராக உள்ளார்.

பிரதீப் குருல்கர் மேல் உள்ள உளவு வழக்கு, இந்திய இராணுவப் பாதுகாப்பு இரகசியங்களுக்கும் மற்றும் பெருமளவு அழிவு ஆயுத உற்பத்திகளின் இரகசியங்களுக்கும் சவால் உள்ளது.

பின்னணி
-------

பிப்ரவரி 2023ல் ஒடிசா மாநிலத்தின் சந்திப்பூரில் உள்ள பாதுகாப்பு ஆராய்ச்சி மற்றும் வளர்ச்சி அமைப்பின் இராக்கெட் பிரிவின் மூத்த விஞ்ஞானி, இந்திய இராணுவத்தின் இராக்கெட் தொழில்நுட்ப இரகசியங்களை எதிரி நாடான பாகிஸ்தான் நாட்டுப் பெண்னிடம் பகிர்ந்து கொண்டமைக்காக ஒடிசா காவல்துறையினரால் கைது செய்யப்பட்டார்.

கால வரிசை
---------

பிரதீப் குருல்கர் பாகிஸ்தான் உளவுப் பெண்ணிடம் இராக்கெட் தொழில்நுட்ப இரகசியங்களை அலைபேசி வாட்சப் மற்றும் காணொளி மூலம் பகிர்ந்து கொண்டதை அடுத்து, பாதுகாப்பு ஆராய்ச்சி மற்றும் வளர்ச்சி அமைப்பின் விழிப்புணர்வு மற்றும் பாதுகாப்புத் துறையினர் பிரதீப் குருல்கர் மீது காவல் துறையினரிடம் புகார் அளித்தனர். அதன் பேரில் 3 மே 2023 அன்று மகாராட்டிராவின் பயங்கரவாத எதிர்ப்புப் படையினர் பிரதீப் குருல்கரை அதிகாரப்பூர்வ இரகசியங்கள் சட்டத்தின் கீழ் கைது செய்யப்பட்டார். பாகிஸ்தானிய நாட்டவர் பொறி வைத்து, தனது அலைபேசியை ஒட்டுக் கேட்டு தன்னை சதிவலையில் சிக்க வைக்கப்பட்டதாக, தன் மீதான குற்றச்சாட்டுகளை பிரதீப் குருல்கர் மறுத்தார். 4 மே 2023 அன்று பயங்கரவாத எதிர்ப்புப் படையினர், பிரதீப் குருல்கரை புனே சிறப்பு நீதிமன்றத்தில் ஆஜர் படுத்தினர். நீதிமன்றம் பிரதீப் குருல்கரை 9 மே 2023 வரை காவல்துறையின் காவலில் ஏர்வாடா மத்திய சிறையில் அடைக்க உத்தரவிட்டது.

மேற்கோள்கள்
-----------

1. ↑  டி.ஆர்.டி.ஓ மையத்தில் உளவு சர்ச்சை: டாப் விஞ்ஞானி, இசைக் கலைஞர், டாஸ்க் மாஸ்டர், பேச்சாளர் பாஸ்
2. ↑  பிரம்மோஸ் அறிக்கை பாகிஸ்தானுக்கு காட்ட முயன்ற விஞ்ஞானி: யார் இந்த பிரதீப் குருல்கர்?
3. 1 2 3  "DRDO scientist arrested for passing sensitive information to Pakistani agent sent to 14-day judicial custody" (in en-IN). *The Hindu*. 16 May 2023. .
4. ↑  Chitnis, Purva (19 May 2023). "Was arrested DRDO scientist honey-trapped? 'Explicit photos, chats' hint at Pakistani spy connection". *ThePrint*. .
5. ↑  "How top DRDO scientist's arrest in honeytrapping case raises questions" (in en). *The Week*. 21 May 2023. .
6. ↑  "Defence Research Official Arrested For Sharing Info With Pakistani Spy". *NDTV.com*. 24 February 2023. .
7. ↑  DRDO scientist Pradeep Kurulkar was attracted to Pakistani agent 'Zara', talked about Indian missile systems: Chargesheet
8. ↑  DRDO scientist honeytrap: What the charge-sheet reveals
9. ↑  "DRDO scientist held for 'Pak link' headed key research lab, ATS probing 'foreign visits' in espionage case" (in en). *The Indian Express*. 5 May 2023. .
**இலியோனார்டு இம்மானுவேல் பார்க்கர்** ( பிறப்பு:1938) இயற்பியலின் புகழ்பெற்ற பேராசிரியரும் , விசுகான்சின் - மில்வாக்கி பல்கலைக்கழகத்தில் ஈர்ப்பு மற்றும் அண்டவியல் மையத்தின் முன்னாள் இயக்குநரும் ஆவார். 1960களின் பிற்பகுதியில் பார்க்கர் இயற்பியலின் ஒரு புதிய பகுதியான வளைந்த காலவெளித் தொடர்மத்தில் குவையப் புலக் கோட்பாட்டை நிறுவினார். குறிப்பாக , மாறிவரும் ஈர்ப்புப் புலத்தில் குவையப் புலக் கோட்பாட்டிற்கு போகோலியுபோவ் உருமாற்றங்களின் நுட்பத்தைப் பயன்படுத்துவதனால் , அவர் இப்போது அண்டவியல் துகளாக்கம் என்று அழைக்கப்படும் இயற்பியல் பொறிமுறையைக் கண்டுபிடித்தார். அவரது கண்டுபிடிப்பு ஒரு ஆச்சரியமான விளைவைக் கொண்டுள்ளது. புடவியின் விரிவாக்கமே வெற்றிடத்திலிருந்து துகள்களை உருவாக்க முடியும்.
அவரது பணி நூற்றுக்கணக்கான இயற்பியலாளர்களின் ஆராய்ச்சிக்கு ஊக்கமளித்தது. மேலும், 2,000 எண்ணிக்கைக்கும் மேற்பட்ட ஆராய்ச்சி ஆவணங்களில் சான்று காட்டப்பட்டுள்ளது. இது சோவியத் இயற்பியலாளர் ஆந்திரி சாகரோவின் நினைவுக் குறிப்புகளில் பாராட்டப்பட்டது. அதோடு, கருந்துளைகளால் துகள்கள் உருவானதைக் கண்டறிய சுட்டீவன் ஆக்கிங்கிற்கு உதவியது.

நியூகேஸில் பல்கலைக்கழகத்தின் டேவிடு டாம்சுடன் இணைந்து , வளைந்த காலவெளியில் குவையப் புலக் கோட்பாடு குறித்த பட்டதாரி நிலை பாடப்புத்தகங்களுக்கு பார்க்கர் இணைந்து நூல் எழுதியுள்ளார் , *வளைந்த காலவெளி தொடர்மத்தில்* குவையப் புலக் கோட்பாடு: குவையமயப் புலங்களும் ஈர்ப்பும் (கேம்பிரிட்ஜ் பல்கலைக்கழக அச்சகம், 2009) ISBN .

1967 ஆம் ஆண்டில் ஆர்வர்டு பல்கலைக்கழகத்தில் முனைவர் பட்டம் பெற்றார். அவரது வழிகாட்டி சிட்னி கோல்மேன் ஆவார்.

விருதுகளும் தகைமைகளும்
----------------------

* 1984 இல் தேர்ந்தெடுக்கப்பட்ட ஆய்வுறுப்பினர், அமெரிக்க இயற்பியல் கழகம்
* 2000 பார்க்கர் கருத்தரங்கம்

மேற்கோள்கள்
-----------

வெளி இணைப்புகள்
---------------

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* France
* BnF data
* Catalonia
* ஜெர்மனி
* Israel
* United States
* செக் குடியரசு

 |
| கல்விசார் | 
* MathSciNet
* Mathematics Genealogy Project
* zbMATH

 |
| மற்றவை | 
* SNAC
* IdRef

 |
யூகலிப்டஸ் தேன்
**யூகலிப்டசு தேன்** (*Eucalyptus honey*) என்பது யூகலிப்டசு மரங்களிலிருந்து தேனீக்களால் தயாரிக்கப்படும் ஒரு வகை தேன் ஆகும்.

ஆத்திரேலியா, தென்னாப்பிரிக்காவின் மேற்கு கேப் மற்றும் பிரேசிலில் இது பொதுவானது. ஆனால் பல வகையான யூகலிப்டசு தேன் வெப்பமண்டலத்திலிருந்து மிதமான பகுதிகள் வரை உலகம் முழுவதும் காணப்படும் மரங்களிலிருந்து பெறப்படுகிறது. அமெரிக்க ஐக்கிய நாடுகளில், இது கலிபோர்னியாவில் இருந்து வருகிறது. இங்கு யூகலிப்டசு தாவரத்தின் 500க்கும் மேற்பட்ட வெவ்வேறு துணையினங்கள் வளர்க்கப்படுகின்றன.

ஒற்றை மலர்த் தேனான யூகலிப்டசு தேன்களில் ஜர்ரா, மஞ்சள் பெட்டி, சாம்பல் பெட்டி, நீலப் பசை, ஆற்றுச் சிவப்பு பசை, அயர்ன்பார்க், இசுட்ரிங்கிபார்க் மற்றும் மெசுமேட் ஆகிய வணிகப்பெயரில் கிடைக்கின்றன.

வகைகள்
------

யூகலிப்டசு தேன் நிறம் மற்றும் சுவையில் பெரிதும் மாறுபடுகிறது. ஆனால் பொதுவாக, இது புளிப்பு முதல் இனிப்பு சுவை வரை இருக்கும். மருத்துவ குணம் கொண்ட தேனாக இது இருக்கும். இதன் நிறம் வெளிர் அம்பர் முதல் நடுத்தர அடர் சிவப்பு வரை இருக்கும். இது வேகவைத்த பொருட்கள், சுவைச்சாறு, பனிக்கூழ் ஆகியவற்றில் பயன்படுத்தப்படலாம். ஆனால் சேகரித்தவாறு, வடிகட்டாமல் சூடாக்காமல் சாப்பிடுவது சிறந்தது.

மேற்கோள்கள்
-----------

1. 1 2 3 4 5  "What Is Eucalyptus Honey? | How Is It Produced & Benefits" (ஆங்கிலம்). 2020-06-08. 2023-06-21 அன்று பார்க்கப்பட்டது.

வெளி இணைப்புகள்
---------------

* Mānuka honey UMF vs MGO: வித்தியாசம் என்ன?
**திருவழுந்தூர் (தேரழுந்தூர்) தேவாதிராஜன் திருக்கோயில்** என்பது மயிலாடுதுறை மாவட்டத்தில் குத்தாலம் வட்டத்தில்தேரழுந்தூரில் அமைந்துள்ள 108 வைணவத் திருக்கோயில்களில் ஒன்று. 

சாளக்கிராமத்தில் அமைந்த 13 அடி உயர மூலவர் கொண்ட திருத்தலம். திருமணத் தடை நீக்கும் திருத்தலமாகக் கூறப்படுகின்றது.

தலவரலாறு
--------

பெருமாளும் சிவபெருமானும் சொக்கட்டான் ஆடிய போது பார்வதிதேவியை நடுவராக நியமித்ததில், காய் உருட்டும் போது சகோதரனான பெருமாளுக்கு சாதகமாகக் கூற, சிவபெருமான் பார்வதி தேவியைப் பசுவாக மாற சாபமிட, அவருக்கு துணையாக சரஸ்வதி தேவியும் லட்சுமி தேவியும் பசுவாகி பூமிக்கு வந்த போது மேய்ப்பவராக பெருமாள் ’ஆ’மருவியப்பன் எனும் பெயரில் வந்த திருத்தலம்.

கோயில் அமைப்பு
--------------

வாயிலைக் கடந்து உள்ளே செல்லும்போது கோயிலின் வலப்புறம் கம்பர் சன்னதியில் கம்பரும் அவருடைய மனைவியும் உள்ளனர். அடுத்து ஆஞ்சநேயர் சன்னதி உள்ளது. அருகே பலிபீடம், கொடி மரம் உள்ளன. அடுத்துள்ள கோபுரத்தைக் கடந்து உள்ளே செல்லும்போது திருச்சுற்றில் வலது புறத்தில் தேசிகர் மடப்பள்ளி, ஆழ்வார் சன்னதி ஆகிய சன்னதிகள் உள்ளன. இடது புறம் ஆண்டாள் சன்னதி உள்ளது. சற்று உயர்ந்த தளத்தில் மூலவர் தேவாதிராஜன் நின்ற நிலையில் கிழக்கு நோக்கி உள்ளார். இடது புறம் கருடாழ்வாரும், வலப்புறம் பிரக்லாதாழ்வாரும் உள்ளனர். இடது கையில் ஊன்றிய கதை உள்ளது. இடது புறம் காவிரித்தாய் மண்டியிட்ட நிலையில் உள்ளார். கோயிலின் எதிரே குளம் உள்ளது. பெரிய திருமொழி ஏழாம் பத்து ஐந்தாம் திருமொழி கல்வெட்டில் செதுக்கப்பட்டுள்ளது.

சிறப்பு
-------

மார்க்கண்டேய முனிவர் வழிபட்ட திருத்தலம். மூலஸ்தானத்தில் பெருமாளுடன் பிரகலாதனும் கருடணும் உள்ளனர்.

புகைப்படத்தொகுப்பு
------------------

* பலிபீடம், கொடி மரம்பலிபீடம், கொடி மரம்
* ராஜ கோபுரம்ராஜ கோபுரம்
* மூலவர் விமானம்மூலவர் விமானம்
* ஆழ்வார் சன்னதிஆழ்வார் சன்னதி
* ஆண்டாள் சன்னதிஆண்டாள் சன்னதி

மேற்கோள்கள்
-----------

1. ↑
2. 
3. 
4. ↑
5. ↑

வெளி இணைப்புகள்
---------------

* GeoHack - திருவழுந்தூர் தேவாதிராஜன் கோயில்
**தஞ்சாவூர் அருங்காட்சியகம்** (*Thanjavur Museum*) என்பது தஞ்சாவூர் மாவட்டத்தின் பாரம்பரியத்தை விளக்கும் வகையில் பலவித பாரம்பரிய பொருட்கள் பொதுமக்களின் காட்சிக்கு வைக்கப்பட்டுள்ள அருங்காட்சியகம் ஆகும். இது இந்தியாவில் தமிழ்நாட்டில் தஞ்சாவூர் மாவட்டத்தின் தலைநகரான தஞ்சை நகரில் அமைந்துள்ளது.

தஞ்சாவூர் அருங்காட்சியகம்

வரலாறு
------

தஞ்சாவூர் அருங்காட்சியகம் தஞ்சாவூர் மாநகரில் முன்பு ஆட்சித் தலைவர் அலுவலகமாகச் செயல்பட்ட கட்டடத்தில் அமைக்கப்பட்டுள்ளது. இக்கட்டடம் சுமார் 120 ஆண்டுகளுக்கு முன்னர் 1900-ல் பிரித்தானியக் கட்டிடக்கலை வல்லுநர் இராபர்ட் சிசோலத்தால் கட்டப்பட்டது. இக்கட்டடம் சரசனிக் கட்டடக் கலைப் பாணியில் அமைக்கப்பட்டுள்ளது. இங்குச் செயல்பட்டு வந்த ஆட்சியர் அலுவலகம் இடம் மாற்றம் செய்யப்பட்டதைத் தொடர்ந்து பொலிவுறு நகரம் திட்டத்தின் அடிப்படையில் அருங்காட்சியகம் அமைக்க முடிவு செய்து பணிகள் நிறைவுற்ற நிலையில் சனவரி 14, 2023 அன்று பொதுமக்கள் பார்வைக்குத் திறந்துவைக்கப்பட்டது.

காட்சிப் பொருட்கள்
------------------

இந்த அருங்காட்சியகத்தில் தஞ்சாவூர் மாவட்டத்தின் பாரம்பரியத்தை விளக்கும் வகையில் புவிசார் குறியீடு பெற்ற 10 பொருட்களும் பலவித பாரம்பரிய பொருட்களும் காட்சிப்படுத்தப்பட்டுள்ளன. மாவட்டத்தின் சிறப்புகளை விளக்கும் தகவல் பலகைகளும் பொருத்தப்பட்டுள்ளது. அரசுத் துறைகளின் சார்பிலும் காட்சியரங்குகள் அமைக்கப்பட்டுள்ளன. பார்வையாளர்களைக் கவரும் வகையில் 20 நாடுகளிலிருந்து கொண்டுவரப்பட்ட சுமார் 600 வகையான பறவைகள் கொண்ட பூங்கா ஒன்றும் அமைக்கப்பட்டுள்ளது.

இதனையும் காண்க
--------------

* உணவு அருங்காட்சியகம்

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2023-01-15 அன்று மூலம் பரணிடப்பட்டது. 2023-01-15 அன்று பார்க்கப்பட்டது.
**பொன்னேரி ஸ்ரீ ராமலிங்க சாமுன்டீஸ்வரி கோயில்** தமிழ்நாட்டில் திருவள்ளூர் மாவட்டம், பொன்னேரி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீ ராமலிங்க சாமுன்டீஸ்வரி சன்னதியும், விநாயகர், ஸ்ரீஇராமலிங்கசுவாமி, சுப்பிரமணியசுவாமி, ஆஞ்சநேயர், நவகிரகம் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பிலிப்பீன்சு பாம்புக் கழுகு** (*Philippine serpent eagle*)(***இசுபிலோர்னிசு கோலோசுபிலசு***) என்பது பிலிப்பீன்சின் முக்கிய தீவுகளில் காணப்படும் கழுகுச் சிற்றினம் ஆகும். இது சில சமயங்களில் கொம்பு பாம்புக் கழுகின் (*இசுபிலோர்னிசு சீலா*) இனமாக கருதப்படுகிறது. இந்த இனம் பொதுவாக காடுழிக்கப்பட்ட இடங்கள், திறந்த வனப்பகுதிகள் மற்றும் சில சமயங்களில் பரவலான மரங்கள் கொண்ட விவசாய நிலங்களில் காணப்படுகிறது. இது பிலிப்பீசு நாட்டில் மட்டுமே காணப்படும் அகணிய உயிரி ஆகும். பலவானைத் தவிர, முக்கிய தீவுகளின் பெரும்பாலான பகுதிகளில் இந்த சிற்றினம் காணப்படுகிறது.

வாழ்விடம்
---------

பிலிப்பீன்சு பாம்புக் கழுகு முதன்மை மற்றும் இரண்டாம் நிலை காடுகளில் வாழ்கிறது. இப்பறவையானது பெரும்பாலும் வெட்டவெளிகள் மற்றும் ஆற்றுப் பள்ளத்தாக்குகள் மீது பறந்து செல்வதைக் காணலாம்.

உணவு
----

பிலிப்பீன்சு பாம்புக் கழுகு நீர்நில வாழ்வன, ஊர்வன மற்றும் பிற இரைகளை உண்கிறது.

விளக்கம்
--------

பிலிப்பீன்சு பாம்புக் கழுகு
பிலிப்பீன்சு பாம்பு கழுகு மற்ற வகை பாம்பு கழுகுகளிலிருந்து மிகவும் நன்கு வரையறுக்கப்பட்ட புள்ளிகள் மற்றும் இறக்கைகள் மூலம் வேறுபடுகிறது.

மேற்கோள்கள்
-----------

1. ↑  BirdLife International (2016). "*Spilornis holospilus*". *IUCN Red List of Threatened Species* **2016**: e.T22695318A93502499. doi:10.2305/IUCN.UK.2016-3.RLTS.T22695318A93502499.en.. பார்த்த நாள்: 12 November 2021.

வெளி இணைப்புகள்
---------------

* பிலிப்பைன்ஸ் சர்ப்ப கழுகு — ஸ்பிலோர்னிஸ் ஹோலோஸ்பிலஸ்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1006468
* விக்கியினங்கள்: Spilornis holospilus
* Avibase: B7C2D213E6FF7848
* BirdLife: 22695318
* ஈபேர்டு: phseag1
* EoL: 1047576
* GBIF: 2480429
* iNaturalist: 5160
* IRMNG: 10197448
* ITIS: 175508
* IUCN: 22695318
* என்.சி.பி.ஐ: 321082
* Xeno-canto: Spilornis-holospilus

 |
பேராசிரியர் **சோ. கிருஷ்ணராஜா** (2 பெப்ரவரி 1947 – 29 மே 2009) யாழ்ப்பாணப் பல்கலைக்கழகத்தின் மெய்யியல் பேராசிரியர். அறிவாராய்ச்சியியல், அளவையியல், ஒழுக்கவியல், மாக்சியம், அழகியல், விஞ்ஞான முறையியல், உளவியல் சைவசித்தாந்தம், கலை, பண்பாடு, சமூகவியல், மொழியியல் ஆகிய துறைகள் தொடர்பாக பல நூல்களையும் உருவாக்கினார்.

வாழ்க்கை குறிப்பு
-----------------

கிருஷ்ணராஜா யாழ்ப்பாண மாவட்டம் உரும்பிராயில் சோமசுந்தரம், நல்லம்மா தம்பதியினருக்கு பிறந்தார். மகாஜனா கல்லூரியில் பள்ளிப்படிப்பையும் பேராதனைப் பல்கலைக்கழகத்தில் பட்டப்படிப்பையும் முடித்தார். பின்னர் சோவியத் ஒன்றியத்தில், மாஸ்கோ அரசுப் பல்கலைக்கழகத்தில் (Moscow State University) மெய்யியலில் முனைவர் பட்டம் பெற்று இலங்கை திரும்பி யாழ் பல்கலைக்கழகத்தில் மெய்யியல் துறையில் விரிவுரையாளராக இணைந்து பின்னர் மெய்யியல் துறையின் தலைவரானார்.

எழுதிய நூல்கள்
--------------

1. அழகியல் (1996, மறுபதிப்பு 2008),
2. விமர்சன மெய்யியல், (1989)
3. விமர்சன முறையியல், (1992)
4. 20 ஆம் நூற்றாண்டு ஓவியக் கொள்கை, (1994)
5. சைவசித்தாந்த அறிவாராய்ச்சியியல், (1995)
6. தற்கால யாழ்ப்பாணத்து ஓவியர்கள் (1997)
7. சைவ சித்தாந்தம் மறு பார்வை, (1998)
8. பின் நவீனத்துவம் ஓர் அறிமுகம், (1999)
9. இந்துக் கலைக் கொள்கை ,(2004)
10. சங்ககாலச் சமூகமும் சமயமெய்யியல் சிந்தனைகளும் (2007)

அவரால் எழுதப்பட்ட அவரின் காலத்தில் நூலுருப் பெறாத பின்வரும் மூன்று நூல்கள் பேராசிரியர் கா. சிவத்தம்பி அவர்களால் நூலுருப்படுத்துவதற்கான முயற்சிகள் மேற்கொள்ளப்பட்டன.

1. மெய்யியலாளன் நோக்கில் பண்பாடு
2. ஐரோப்பிய மெய்யியல் வரலாறு
3. மெய்யியல் பிரச்சினைகள் ஓர் அறிமுகம்

பதிப்பித்த நூல்கள்
------------------

1. தர்க்க பானஹ (1988)
2. தர்க்க கௌமுதி (1990)
3. இந்திய மெய்யியல் (கிரியண்ணாவினால் எழுதப்பெற்றது)
4. சிவஞானபோத வசனாலங்காரதீபம் (2003)

இவற்றை விட ஏராளமான கட்டுரைகள் எழுதியுள்ளார். இந்து சமய கலாசார அமைச்சினால் வெளியிடப்பட்டுக் கொண்டிருக்கும் இந்துக் கலைக் களஞ்சியத்தின் உருவாக்கத்திற்கு மிகப் பெரிய பங்களிப்பினை வழங்கியிருக்கிறார்.

வெளி இணைப்புகள்
---------------

தளத்தில்  
சோ. கிருஷ்ணராஜா எழுதிய
 ***நூல்கள்*** உள்ளன.

* பல்பரிமாணச் சிந்தனையாளர் பேராசிரியர் சோ.கிருஷ்ணராஜா
[*தொடர்பிழந்த இணைப்பு*], தினக்குரல்
**மல்லிக் இப்ராகிம் பாயு** (*Malik Ibrahim Bayu*) ஒரு புகழ்பெற்ற சூபி துறவியும் வீரரும் ஆவார். இவர் 14 ஆம் நூற்றாண்டில் தெற்கு பீகாருக்கு வந்து, உள்ளூர் முஸ்லிம்களை ஒடுக்கி வந்த பழங்குடி கோல் தலைவர்களை தோற்கடித்தார். இவர் ராஜா பிர்தாலை தோற்கடித்து, பீகாரின் முதல் முஸ்லிம் வெற்றியாளராகவும் ஆளுநராகவும் ஆனார்.  மாலிக் இப்ராகிம் பாயாவின் கல்லறை பிகார் செரீப் அருகே உள்ளது. இது இந்திய தொல்லியல் துறையின் கீழ் பாதுகாக்கப்பட்டு வருகிறது.

ஆரம்ப கால வாழ்க்கை
------------------

சையத் இப்ராகிம் மல்லிக் ஒரு புகழ்பெற்ற இராணுவத் தளாபதியும் ஒரு சிறந்த சூபியும் (துறவி) ஆவார். இவர் அலியின் வழித்தோன்றல் மற்றும் அப்பாசியர்கள் இவரது முன்னோர்களை துன்புறுத்தியபோது, அவர்கள் காசுனிக்கு தப்பிச் சென்றனர். 

காசுனியில் பிறந்து வளர்ந்த இப்ராகிம் மல்லிக் தனது கல்வி மற்றும் இராணுவப் பயிற்சியைப் பெற்றார். பின்னர் சுல்தான் முகம்மது பின் துக்ளக்கின் வழிகாட்டுதலின் கீழ் பணியாற்றுவதற்காக தில்லிக்கு வந்தார். இவரைப்போலவே புகழ்பெற்ற பயணியும் முன்னோடி ஆய்வாளருமான இப்னு பதூதா மற்றும் அவரைப் போன்ற பிற அறிஞர்களும் சுல்தான் முகமது பின் துக்ளக்கிற்கு சேவை செய்ய உலகம் முழுவதிலுமிருந்து வந்தனர்.

சான்றுகள்
---------

1. ↑  "IBRAHIM BAYA MAQBARA". *bt-stage.argildx.com* (ஆங்கிலம்). 2020-11-25 அன்று பார்க்கப்பட்டது.
2. ↑  "Alphabetical List of Monuments – Bihar « Archaeological Survey of India". *asi.nic.in*. 2020-11-25 அன்று பார்க்கப்பட்டது.

ஆதாரங்கள்
---------

* Articles on mysticism of Ibn Arabi from the Muhyiddin Ibn Arabi Society
* Mysticism in Islam a lecture by William Chittick
* Sufism From a site dedicated to various esoteric systems
* from SUFIS OF INDIA PAKISTAN AND BANGLADESH :volume-1 BY Nagendra Kr Singh page no -256
* from Sufi movements in eastern India by Mohammad Yahya Tamizi.page no-199
* from BIOGRAPHICAL ENCYCYCOPEDIA OF SUFIS SOUTH ASIA By N.Hanif ISBN 81-7625-087-2 IN PAGE NO-160.
**மலேசியப் பருந்து குயில்** அல்லது **மலாய் பருந்து** **குயில்** ( ***கையிரோகாக்சிக்சு புகாக்சு***) என்பது குகுலிடே குடும்பத்தில் உள்ள ஒரு பறவை சிற்றினம் ஆகும். இது முன்பு ஹோட்ஸனின் பருந்து குயில் மற்றும் செம்பருந்து குயிலுடன் இணையாகக் கருதப்பட்டது. மூன்று சிற்றினங்களும் முன்பு *குக்குலசு புகாக்சு* என அறியப்பட்டன.

புவியியல் வரம்பு
----------------

*கைரோகோசிக்சு புகாக்சு* தூர தெற்கு மியான்மர், தெற்கு தாய்லாந்து, தீபகற்ப மலேசியா, சிங்கப்பூர், போர்னியோ, சுமத்ரா மற்றும் மேற்கு சாவகம் தீவில் காணப்படுகிறது.

வாழ்விடம்
---------

சுமத்ராவில் சமவெளி மட்டத்திலிருந்து 1700 மீட்டர்கள் வரையிலான பல்வேறு வகையான காடுகளில் மலேசியப் பருந்து குயில் காணப்படுகிறது. இது கோகோ மற்றும் இரப்பர் தோட்டங்களிலும் காணப்படுகிறது.

உணவு
----

பூச்சிகள், முக்கியமாகக் கம்பளிப் பூச்சிகள், சிள் வண்டு, வண்டுகள், சிறிய பட்டாம்பூச்சிகள் மற்றும் வெட்டுக்கிளிகள், பழங்கள் மற்றும் பெர்ரி. இவற்றின் உணவாக உள்ளது. புதர்கள் மற்றும் காடுகளில் அடிமட்டத்தில், பசுமைப்பகுதிகளில் இரையைச் சேகரிக்கும்.

நடத்தை
------

பருந்து குயில்கள் ஒட்டுண்ணியை அடைத்தல் மற்றும் பதிவு செய்யப்பட்ட சோலைபாடி மற்றும் சாம்பல்-தலை கேனரி ஈப்பிடிப்பானின் விருந்தோம்பியாகும்.

மேற்கோள்கள்
-----------

1. ↑  BirdLife International (2016). "*Hierococcyx fugax*". *IUCN Red List of Threatened Species* **2016**: e.T22728125A94971412. doi:10.2305/IUCN.UK.2016-3.RLTS.T22728125A94971412.en.. பார்த்த நாள்: 13 November 2021.
2. ↑  "Malaysian Hawk-Cuckoo".

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1037230
* விக்கியினங்கள்: Hierococcyx fugax
* ADW: Cuculus\_fugax
* Avibase: FBCC3C2F5723A240
* BirdLife: 22728125
* ஈபேர்டு: malhac1
* EoL: 915099
* Euring: 7170
* GBIF: 6085656
* iNaturalist: 144579
* ITIS: 177826
* IUCN: 22728125
* என்.சி.பி.ஐ: 57413
* Xeno-canto: Hierococcyx-fugax

 |
**டைஎத்தில் ஈதர் ஐதரோபெராக்சைடு**(Diethyl ether hydroperoxide) என்பது C2H5OCH(OOH)CH3 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இது ஒரு நிறமற்ற, வாலைவடிக்கக்கூடிய நீர்மம் ஆகும். டைஎத்தில் ஈதர் ஐதரோபெராக்சைடு மற்றும் அதன் குறுக்கப்பட்ட விளைபொருட்கள் டை எத்தில் ஈதருக்கு வெளிப்படுத்தப்படும் போது மெதுவாக உருவாகும் கரிம பெராக்சைடுகள் சூழலில் உள்ள காற்று மற்றும் வெப்பநிலை சார்ந்து வெடிக்கும் தன்மையைக் கொண்டிருப்பதற்காக குறைகூறப்படுகின்றன.

தொகுப்பு முறை மற்றும் வினைகள்
-----------------------------

டைஎத்தில் ஈதரின் ஒளிவழிஆக்சிசனேற்றத்தின் மூலம் டைஎத்தில் ஈதர் ஐதரோபெராக்சைடு உருவாக்கப்படலாம். இது ஒரு தனி உறுப்புச் செயல்முறை ஆகும். இந்தச் செயல்முறை புறஊதாக் கதிர்களின் கிளர்வுறுதலின் மூலம் மூலக்கூற்று ஆக்சிசனை மேலும் வினையுறு வடிவத்திற்கு மாற்றுவதை உள்ளடக்கியுள்ளது. இதன் உருவாதலானது வெடித்துச்சிதறும் அபாயத்தின் வாய்ப்பு காரணமாக விரும்பத்தகாத ஒன்றாக உள்ளது. இதன் காரணமாக, வணிகரீதியான டைஎத்தில் ஈதர் மாதிரிகள் வழக்கமாக பியூட்டைலேற்ம் செய்யப்பட்ட ஐதரோஆக்சிடொலுயீன் போன்ற உயிர் வளியேற்ற எதிர்ப்பொருள்களைக் கொண்டுள்ளன. மேலும், அவை ஆம்பர் கண்ணாடி போன்ற புறஊதாக் கதிர்களைத் தடுக்கும் பொருள்களால் ஆன கொள்கலங்களில் அடைத்து வைக்கப்படுகின்றன. 

எத்தில் வினைல் ஈதரோடு ஐதரசன் பேரொட்சைடை அமில வினையூக்கம் செய்யப்பட்ட சேர்க்கை வினையின் மூலம் அதிக அளவில் தயாரிக்க முடியும்:

C2H5OCH=CH2 + H2O2 → C2H5OCH(OOH)CH3
இதனையொத்த ஐதரோபெராக்சைடுகள் இதே முறையைப் பின்பற்றித் தயாரிக்கலாம். 

டைஎத்தில் ஈதர் ஐதரோபெராக்சைடினை நீருடன் வெப்பப்படுத்தும் போது, அசிட்டால்டிகைடாக சிதைவுறுகிறது.

C2H5OCH(OOH)CH3 → CH3CHO + C2H5OH + H2O2 →
டைஎத்தில் ஈதர் ஐதரோபெராக்சைடு *டைஎத்தில் ஈதர் பெராக்சைடு'* அல்லது **எதிலிடீன் பெராக்சைடு** எனப்படும் பலபடிகளை உருவாக்குகிறது:

Formation of diethyl ether peroxide

பெராக்சைடு ஒரு நிறமற்ற திரவம் ஆகும். இது உராய்விற்கு அதிக உணர்திறன் கொண்ட, எளிதில் வெடிக்கும் தன்மை கொண்ட வெடிபொருள் ஆகும். இருப்பினும், எளிதில் ஆவியாகும் டைஎத்தில் ஈதரின் ஆவியாதல் தூய வெடிபொருட்களின் மெல்லிய படலங்களை விட்டுச்செல்வதால், இந்த பலபடிப் பொருள்களை திண்மமாக்குவது மிகவும் ஆபத்தானதாகும்.

சோதனைகள்
--------

டைஎத்தில் ஈதர் பெராக்சைடுகள் அசிட்டிக் அமிலத்தில் உள்ள பொட்டாசியம் அயோடைடு அல்லது பொட்டாசியம் அயோடைடு / ஸ்டார்ச் தாள் கொண்டு சோதிக்கப்படலாம். இச்சோதனைக்கான நேர்மறை முடிவானது அயோடின் (I2) உருவாதலையும் அதன் காரணமாக மஞ்சள் அல்லது பழுப்பு நிற ஈதர் படலம் அல்லது ஒரு ஸ்டார்ச் தாளில் அடர் நீலப்புள்ளி தோன்றுதலைத் தருகிறது.

மேற்கோள்கள்
-----------

1. 1 2 . doi:10.1021/ja01638a012.
2. ↑  A. Rieche, R. Meister (1936). "Modellversuche zur Autoxidation der Äther" (in German). *Angewandte Chemie* **49** (5): 106.
3. ↑  "Peroxide Forming Solvents". *Sigma-Aldrich*. 2014-07-09 அன்று பார்க்கப்பட்டது.
**விளாச்சேரி ஐயப்பன் திருக்கோயில்** என்பது தமிழ்நாடு மாநிலத்தில் மதுரை மாவட்டத்தின் விளாச்சேரி நகரில் அமைந்துள்ளது. சிருங்கேரி ஸ்ரீஅபிநவ வித்யாதீர்த்த சுவாமிகளின் நல்லாசியுடன், மதுரை ஐயப்பா சேவா சங்கத்தினரால் உருவாக்கப்பட்டுள்ளது இக்கோயில்.

அமைவிடம்
--------

கடல் மட்டத்திலிருந்து சுமார் 188 மீட்டர் உயரத்தில், 9°53′57″N 78°04′20″E﻿ / ﻿9.8991°N 78.0722°E﻿ / 9.8991; 78.0722 என்ற புவியியல் ஆள்கூறுகள் கொண்டு விளாச்சேரி ஐயப்பன் கோயில் அமையப் பெற்றுள்ளது.

திருவிழா
--------

பங்குனி உத்திரம், ஆனி உத்திரம் (ஐயப்பன் பிரதிட்டை செய்யப்பட்ட நாள்), மார்கழி ஆறாட்டு விழா, நவராத்திரி, விநாயகர் சதுர்த்தி, சித்திரை விஷு மற்றும் தை முதல் நாள் ஆகியவை இக்கோயிலில் சிறப்பாகக் கொண்டாடப்படுகின்றன.

திறக்கும் நேரம்
---------------

காலை 6 மணி முதல் 11 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

பிரார்த்தனை
-----------

கல்வியில் சிறந்து விளங்க, திருமணத் தடை நீங்க, குழந்தை பாக்கியம் பெற பக்தர்கள் இக்கோயிலில் பிரார்த்தனை செய்கின்றனர்.

சிறப்பு
-------

ஐயப்பன் மேற்கு நோக்கி அருள்பாலிக்கிறார்.

மேற்கோள்கள்
-----------

1. ↑  "Aiyappan Temple : Aiyappan Aiyappan Temple Details". *temple.dinamalar.com*. 2023-08-21 அன்று பார்க்கப்பட்டது.
2. ↑  "வியாபாரத்தில் வெற்றி தரும் விளாச்சேரி ஐயப்பன்!". *Hindu Tamil Thisai*. 2018-01-17. 2023-08-21 அன்று பார்க்கப்பட்டது.

வெளி இணைப்புகள்
---------------

* GeoHack - விளாச்சேரி ஐயப்பன் திருக்கோயில், மதுரை